# Saagimine

##

- Pingutage lukustuspide (11) ja kinnituskruvi (24) enne saagimist alati tugevalt kinni. Vastasel korral võib saeleht toorikus kinni kiiluda.

- Kõikide lõigete puhul tuleb kõigepealt tagada, et saeketas ei puutu kordagi kokku tugirööpa, pitskruvide ega seadme muude osadega. Vajaduse korral eemaldage paigaldatud abipiirikud või sobitage need vastavalt.

Kaitske saeketast löökide ja kukkumise eest. Ärge avaldage saekettale külgsuunalist survet.

Saagige vaid neid materjale, mille töötlemine seadmega on lubatud.

Ärge töödelge kõverdunud detaile. Töödeldav detail peab olema alati sirge servaga, et seda saaks toetada vastu tugirööbast.

Pikad ja rasked töödeldavad detailid tuleb vabast otsast toestada.

Veenduge, et pendel-kaitsekate töötab korrakohaselt ja saab vabalt liikuda. Tööriista haara allajuhtimisel peab pendel-kaitsekate avanema. Tööriista haara ülesjuhtimisel peab pendel-kaitsekate saeketta kohal uuesti sulguma ja tööriista haara kõige kõrgemas asendis lukustuma.

##

- Ärge seiske elektrilise tööriista ees saekettaga ühel joonel, vaid seiske alati saeketta suhtes külgsuunas nihutatult. Nii on teie keha võimaliku tagasilöögi eest kaitstud.

- Hoidke käsi, sõrmi ja käsivarsi pöörlevast saekettast eemal.
- Ärge ristake oma käsi tööriista haara ees.

##

- Kinnitage töödeldav detail vastavalt mõõtmetele.
- Seadke soovitud horisontaalne ja/või vertikaalne kaldenurk.
  Horisontaalsete parempoolsete kaldenurkade saagimisel peate pikkusepiiriku (35) täielikult välja tõmbama või selle täitsa eemaldama.
- Lülitage elektritööriist sisse.
- Juhtige tööriista haar käepidemest (4) hoides aeglaselt alla.
- Saagige töödeldav detail ühtlase ettenihkega läbi.
- Lülitage elektritööriist välja ning oodake, kuni saeketas (39) on täielikult seiskunud.
- Juhtige tööriista hoob aeglaselt üles.