# Tööjuhised

##

Laserikiir näitab saeketta lõikejoont. Tänu sellele saate seada tooriku saagimiseks täpsesse asendisse, ilma et tuleks avada pendel-kaitsekatet.

- Selleks lülitage laserikiir lülitiga (20) sisse.
- Seadke enda poolt toorikule kantud märgistus kohakuti laserijoone parempoolse servaga.

Suunis: kontrollige enne saagimist, kas lõikejoont näidatakse veel korralikult. Laserikiir võib näiteks intensiivsel kasutamisel tekkiva vibratsiooni tõttu paigast nihkuda.

##

Maksimaalsed toorikud:

Horisontaalne kaldenurk | Vertikaalne kaldenurk | Kõrgus × laius [mm]
--- | --- | ---
|  | max kõrguse juures | max laiuse juures
0° | 0° | 90 × 90 | 65 × 130
0° | 45° | 60 × 93 | 45 × 130
45° (vasakul/paremal) | 0° | 90 × 63 | 65 × 91
45° (vasakul) | 45° | 55 × 70 | 35 × 91
45° (paremal) | 45° | 55 × 70 | 45 × 91

Minimaalsed toorikud (= kõik toorikud, mida saab kaasasoleva pitskruviga (15) saekettast vasakule või paremale kinnitada): 130 × 50 mm (pikkus × laius)

Maksimaalne lõikesügavus (0°/0°): 90 mm

##

Ühepikkuste detailide lihtsaks saagimiseks võite kasutada pikkusepiirikut (35).

- Vabastage kinnituspoldid (33) ja nihutage pikkusepiirik (35) juhtsiinis (32) detaili soovitud pikkusele.
- Keerake kinnituspoldid (33) uuesti kinni.

Pikemad detailid:

- Vabastage tiibkruvi (34) ja tõmmake juhtsiin (32) kuni takistuseni välja.
- Pingutage tiibkruvi (34) uuesti kinni.
- Seadke pikkusepiirik (35) detaili soovitud pikkuseni.

Ilma pikkusepiirikuta saagimine:

- Vabastage kinnituspoldid (33) ja nihutage pikkusepiirik (35) juhtsiinis (32) täielikult välja.
- Pöörake pikkusepiirikut 90° nii, et see oleks tugirööpaga (8) tasa.
- Keerake kinnituspoldid (33) uuesti kinni.

##

Kaarjate või ümarate töödeldavate detailide saagimisel peate nende nihkumist eriti tõkestama. Lõikejoonel ei tohi töödeldava detaili, tugirööpa ja saelaua vahel olla pilu.

Vajaduse korral tuleb valmistada spetsiaalsed kinnitused.

##

Vaheplaat (36) võib elektrilise tööriista pikemaaegsel kasutamisel kuluda.

Defektne vaheplaat vahetage välja.

- Viige elektritööriist tööasendisse.
- Keerake kruvid (46) tavalise ristpeakruvikeerajaga välja ning eemaldage vana vaheplaat (36).
- Pange uus vaheplaat asemele ja keerake poldid (46) jälle kinni.