# Odsesavanje prahu/ostružkov

Prah nekaterih materialov, npr. svinčene‌ga premaza, nekaterih vrst lesa, mineralov in kovin je lahko zdravju škodljiv. Stik s kožo ali vdihavanje takšnega prahu lahko povzroči alergijske reakcije in/ali obolenja dihal uporab‌nika ali oseb v bližini.
Določene vrste prahu kot npr. prah hrasto‌vine ali bukovja veljajo za kancerogene, še posebej v kombinaciji z drugimi snovmi, ki so prisotne pri obdelavi lesa (kromat, zaščitno sredstvo za les). Materiale z vsebnostjo azbesta smejo obdelovati le strokovnjaki.

- Če je mogoče, uporabljajte sesalnik, ki je primeren glede na vrsto materiala.
- Poskrbite za dobro zračenje delovnega mesta.
- Priporočamo, da nosite zaščitno masko za prah s filtrirnim razredom P2.

Upoštevajte veljavne nacionalne predpise za obdelovalne materiale.

- Preprečite nabiranje prahu na delovnem mestu. Prah se lahko hitro vname.

Prah, odrezki in ostružki obdelovanca lahko zamašijo sesalnik prahu/odrezkov.

- Izklopite električno orodje in potegnite omrežni vtič iz vtičnice.
- Počakajte, da se žagin list popolnoma ustavi.
- Ugotovite in odstranite vzrok blokade.

## Samodejno odsesavanje (glejte sliko B)

Za preprosto prestezanje ostružkov uporabite priloženo vrečko za prah (1).

- Vrečko za prah (1) namestite na izmet ostružkov (22).

Vrečka za prah med žaganjem ne sme priti v stik s premičnimi deli orodja.

Vrečko za prah pravočasno izpraznite.

- Po vsaki uporabi preverite in očistite vrečko za prah.

- Da bi preprečili nevarnost požara, morate pri žaganju aluminija odstraniti vrečko za prah.

## Odsesavanje z zunanjim sesalnikom

Za odsesavanje lahko na izmet ostružkov (22) priključite cev sesalnika (Ø 35 mm).

- Cev sesalnika priključite na izmet odstružkov (22).

Sesalnik za prah mora ustrezati želenemu obdelo‌vancu.

Za odsesavanje zdravju izredno nevarnih, rakotvornih ali suhih vrst prahu uporabljajte poseben sesalnik za prah.