# Рязане

##

- Винаги затягайте застопоряващата ръкохватка (11) и затегателния винт (24) преди рязане. В противен случай циркулярният диск може да се заклини в разрязвания детайл.

- Винаги, когато разрязвате, предварително трябва да се уверите, че по цялата дължина на среза циркулярният диск няма да допре опорната шина, винтовите скоби или други елементи на електроинструмента. Отстранете евентуално монтирани помощни опори или съответно ги преместете.

Предпазвайте режещия диск от резки натоварвания и удари. Не излагайте режещия диск на странично натоварване.

Разрязвайте само материали, включени в описанието на предназначението на електроинструмента.

Не обработвайте деформирани детайли. Детайлът трябва да има винаги прав ръб, с който да се опира в опорната шина.

Свободните краища на дълги и тежки детайли трябва да бъдат подпирани по подходящ начин.

Уверете се, че шарнирно окаченият предпазен кожух функционира нормално и може да се движи свободно. При спускане на рамото на електроинструмента надолу предпазният кожух трябва да се отваря. При повдигане на рамото на електроинструмента нагоре предпазният кожух трябва отново да се затваря над циркулярния диск и да се застопорява в най-горна позиция.

##

- Не заставайте в една равнина с циркулярния диск пред електроинстру‌мента, а винаги встрани. Така тялото Ви е предпазено от евентуален откат.

- Дръжте пръстите и ръцете си на безопасно разстояние от въртящите се елементи на електроинструмента.
- Не поставяйте ръцете си напряко пред рамото на електроинструмента.

##

- Застопорете детайла по подходящ за размерите му начин.
- Установете желания хоризонтален или вертикален ъгъл на скосяване.
  При рязане на хоризонтални ъгли на скосяване надясно трябва да изтеглите надлъжния ограничител (35) докрай навън или да го отстраните напълно.
- Включете електроинструмента.
- С помощта на ръкохватката (4) спуснете рамото на инструмента бавно надолу.
- Разрежете детайла с равномерно подаване.
- Изключете електроинструмента и изчакайте циркулярния диск (39) напълно да спре да се върти.
- Повдигнете бавно нагоре рамото на електроинструмента.