# Szállítmány tartalma

Vegye figyelembe a szállítmány terjedelmének bemutatását a Kezelési Útmutató elején.

Az elektromos kéziszerszám első üzembevétele előtt ellenőrizze, hogy a készülékkel együtt az alábbiakban felsorolt valamennyi alkatrész is kiszállításra került‑e:

- Leszabó- és gérvágó fűrész felszerelt fűrészlappal
  Megjegyzés: a(z) Bosch fűrészlap nélkül is árul elektromos kéziszerszámokat. Azt, hogy az Ön elektromos kéziszerszámának szállítási terjedelme egy fűrészlapot is magában foglal-e, a csomagolásról lehet leolvasni.
- Csak fűrészlap nélküli szállítás esetén: szorítókarima (38) és belső szorítókarima (40)
- Csavaros szorító (15)
- Belső hatlapos csavarkulcs (28)
- Hosszanti ütköző (35)
- Porzsák (1)
- Munkadarabtámasz (9) (2x)

Megjegyzés: Ellenőrizze az elektromos kéziszerszám esetleges rongálódásait.
Az elektromos kéziszerszám további használata előtt gondosan győződjön meg arról, hogy a védőberendezések vagy a némileg megsérült alkatrészek a sérülés ellenére tökéletesen és céljuknak megfelelően működnek‑e. Ellenőrizze, hogy a mozgó részek kifogástalanul működnek‑e, nem szorulnak‑e be, nem sérültek‑e meg. Az elektromos kéziszerszám csak akkor működik tökéletesen, ha annak minden egyes alkatrésze megfelel a rá vonatkozó előírásoknak és helyesen került felszerelésre.
A megrongálódott védőberendezéseket és alkatrészeket egy erre feljogosított, elismert szakműhelyben meg kell javíttatni vagy ki kell cseréltetni.