# Указания за работа

##

Лазерен лъч Ви показва линията, по която циркулярният диск ще реже. Така можете да позиционирате детайла прецизно, без да отваряте шарнирно окачения предпазен кожух.

- За целта включете лазерния лъч с пусковия прекъсвач (20).
- Подравнете предварително нанесената маркировка върху детайла по десния ръб на лазерната линия.

Указание: Преди да започнете разрязването, проверете дали линията на среза е позиционирана правилно. Напр. в резултат на силни вибрации с течение на времето лазерният лъч може да се измести.

##

Максимален размер на детайла:

Хоризонтален ъгъл на скосяване | Вертикален ъгъл на скосяване | Височина х широчина [mm]
--- | --- | ---
|  | при макс. височина | при макс. широчина
0° | 0° | 90 x 90 | 65 x 130
0° | 45° | 60 x 93 | 45 x 130
45° (вляво/вдясно) | 0° | 90 x 63 | 65 x 91
45° (вляво) | 45° | 55 x 70 | 35 x 91
45° (вдясно) | 45° | 55 x 70 | 45 x 91

Минимални обработвани детайли (= всички обработвани детайли, които могат да бъдат захванати с включената в окомплектовката винтова стяга (15) вляво или вдясно от циркулярния диск): 130 x 50 mm (дължина х ширина)

Максимална дълбочина на рязане (0°/0°): 90 mm

##

За лесното отрязване на еднакво дълги детайли можете да използвате надлъжната опора (35).

- Разхлабете захващащия винт (33) и изместете надлъжния ограничител (35) в направляващата шина (32) върху желаната дължина на детайла.
- Отново затегнете захващащия винт (33).

По-дълги обработвани детайли:

- Разхлабете крилчатия винт (34) и изтеглете направляващата шина (32) до упор навън.
- Затегнете отново крилчатия винт (34).
- Настройте надлъжния ограничител (35) на желаната дължина на детайла.

Рязане без надлъжен ограничител:

- Разхлабете захващащия винт (33) и изместете надлъжния ограничител (35) в направляващата шина (32) докрай навън.
- Завъртете надлъжния ограничител на 90°, така че да е плътно към опорната шина (8).
- Отново затегнете захващащия винт (33).

##

При разрязване на огънати или кръгли детайли трябва да ги застопорите специално, така че да ги осигурите срещу измятане. По линията на среза не трябва да възниква междина между детайла, опорната шина и стенда за рязане.

Ако е необходимо, трябва предварително да изработите подходящи застопоряващи детайли.

##

След продължително ползване на електроинструмента подложната пластина (36) може да се износи.

Ако пластината се повреди, я заменяйте.

- Поставете електроинструмента в работна позиция.
- Развийте винтовете (46) с обикновена кръстата отвертка и свалете старата подложна пластина (36).
- Поставете новата подложна пластина и отново затегнете винтовете (46).