# Настройване на лазера

Указание: За проверка на функционирането на лазера електроинструментът трябва да е включен в захранващата мрежа.

- По време на настройване на лазера (напр. при преместване на рамото на електроинструмента) никога не натискайте пусковия прекъсвач. Включването на електроинструмента по невнимание може да предизвика тежки травми.

- Поставете електроинструмента в работна позиция.
- Завъртете масата на циркуляра (10) до надреза (45) за 0°. Лостът (12) трябва да се захване в канала с отчетливо прещракване.

За осигуряването на точност на срезовете след продължително ползване трябва да проверите и при необходимост да донастроите лазерните линии.
За целта трябва да имате опит и съответните специализирани инструменти.
Тази дейност ще бъде извършена бързо и качествено в оторизиран сервиз за електроинструменти на Bosch.

## Проверка (вж. фиг. O1)

- Разчертайте върху детайл права линия, по която ще го разрежете.
- С помощта на ръкохватката (4) спуснете рамото на инструмента бавно надолу.
- Поставете детайла така, че зъбите на циркулярния диск да са подравнени спрямо линията на среза.
- Задръжте детайла в тази позиция и бавно повдигнете рамото на електроинструмента нагоре.
- Застопорете детайла.
- Включете лазерния лъч с превключвателя (19), без да натискате деблокиращия бутон (5).

Лазерният лъч трябва да е подравнен спрямо разчертаната линия по цялата й дължина, също и когато рамото на електроинструмента се спусне надолу.

## Регулиране (вж. фиг. O2)

- Завъртете регулиращия винт (47) с подходяща отвертка, докато лазерният лъч се подравни по цялата си дължина с линията на среза на обработвания детайл.

Завъртане обратно на часовниковата стрелка премества лазерния лъч отляво надясно, завъртане по часовниковата стрелка го премества отдясно наляво.