# Nastavenie lasera

Upozornenie: Ak chcete otestovať fungovanie lasera, elektrické náradie musí byť pripojené na zdroj elektrického prúdu.

- Počas nastavovania lasera (napríklad pri pohybe ramena nástroja) nikdy nestláčajte vypínač. Neúmyselné spustenie elektrického náradia môže mať za následok poranenie.

- Dajte elektrické náradie do pracovnej polohy.
- Otočte rezací stôl (10) až po zárez (45) pre uhol 0°. Páčka (12) musí pritom počuteľne zaskočiť do zárezu.

Aby ste si zabezpečili precízne rezy, musíte vždy po intenzívnom používaní skontrolovať laserové lúče a v prípade potreby ich nastaviť nanovo.
Na takúto prácu potrebujete mať skúsenosti a špeciálne nástroje.
Servisné stredisko Bosch vykonáva tieto práce rýchlo a spoľahlivo.

## Kontrola (pozri obrázok O1)

- Nakreslite na obrobok rovnú líniu rezu.
- Pomaly veďte rameno nástroja rukoväťou (4) smerom dole.
- Obrobok nastavte tak, aby boli zuby pílového listu v jednej rovine s líniou rezu.
- Obrobok v tejto polohe zadržte a rameno nástroja opäť pomaly zdvihnite smerom hore.
- Obrobok dobre upnite.
- Zapnite laserový lúč vypínačom (19) bez toho, aby ste stlačili blokovanie zapínania (5).

Laserový lúč musí byť po celej dĺžke v jednej rovine s líniou rezu na obrobku, aj vtedy, keď sa rameno nástroja vedie smerom dole.

## Nastavenie (pozri obrázok O2)

- Otáčajte nastavovaciu skrutku (47) vhodným skrutkovačom, až pokiaľ nebude laserový lúč po celej dĺžke v jednej rovine s líniou rezu na obrobku.

Otáčanie proti smeru pohybu hodinových ručičiek pohne laserový lúč zľava doprava, otáčanie v smere pohybu hodinových ručičiek pohne laserový lúč sprava doľava.