# Obsah dodávky (základná výbava)

Pozrite si na to znázornenie rozsahu dodávky na začiatku návodu na obsluhu.

Pred prvým uvedením elektrického náradia do prevádzky prekontrolujte, či boli dodané všetky časti uvedené nižšie:

- Kapovacia a pokosová píla s namontovaným pílovým kotúčom
  Upozornenie: Bosch predáva elektrické náradie aj bez pílového kotúča. Informáciu, či je súčasťou dodávky vášho elektrického náradia pílový kotúč, nájdete na obale.
- Iba pri dodávke bez pílového kotúča: upínacia príruba (38) a vnútorná upínacia príruba (40)
- Skrutková zvierka (15)
- Kľúč s vnútorným šesťhranom (28)
- Dĺžkový doraz (35)
- Vrecko na prach (1)
- Podpera pre obrobok (9) (2x)

Upozornenie: Skontrolujte elektrické náradie, či nie je prípadne poškodené.
Pred ďalším používaním elektrického náradia sa musia ochranné zariadenia alebo ľahko poškodené časti starostlivo skontrolovať, či fungujú bezchybne a v súlade s určením. Skontrolujte, či bezchybne fungujú pohyblivé súčiastky, či neblokujú, alebo či nie sú niektoré súčiastky poškodené. Všetky súčiastky musia byť správne namontované a musia byť splnené všetky podmienky, aby sa zabezpečil bezchybný chod náradia.
Poškodené ochranné prípravky a súčiastky treba dať odborne opraviť alebo vymeniť v autorizovanej servisnej opravovni.