# Dulkių, pjuvenų ir drožlių nusiurbimas

Medžiagų, kurių sudėtyje yra švino, kai kurių rūšių me‌dienos, mineralų ir metalų dulkės gali būti kenksmin‌gos sveikatai. Dirbančia‌jam arba netoli esantiems asmenims nuo sąlyčio su dulkėmis arba jų įkvėpus gali kilti alerginės reakcijos, taip pat jie gali susirgti kvėpavimo takų ligomis.
Kai kurios dulkės, pvz., ąžuolo ir buko, yra vėžį sukeliančios, o ypač, kai mediena yra apdorota specialiomis me‌die‌nos priežiūros priemonėmis (chromatu, medienos apsaugos priemonėmis). Medžiagas, kuriose yra as‌besto, leidžiama apdoroti tik specialistams.

- Jei yra galimybė, naudokite apdirbamai medžiagai tinkančią dulkių nusiurbimo įrangą.
- Pasirūpinkite geru darbo vietos vėdinimu.
- Rekomenduojama dėvėti kvėpavimo takų apsauginę kaukę su P2 klasės filtru.

Laikykitės jūsų šalyje galiojančių apdoro‌jamoms medžiagoms taikomų taisyklių.

- Saugokite, kad darbo vietoje nesusikauptų dulkių. Dulkės lengvai užsidega.

Dulkių ir pjuvenų nusiurbimo įrangą gali užblokuoti dulkės, pjuvenos ir atskilusios ruošinio dalys.

- Elektrinį įrankį išjunkite ir iš kištukinio lizdo ištraukite kištuką.
- Palaukite, kol pjūklo diskas visiškai sustos.
- Nustatykite užsiblokavimo priežastį ir ją pašalinkite.

## Integruotas dulkių nusiurbimas (žr. B pav.)

Drožlėms surinkti naudokite kartu tiekiamą dulkių surinkimo maišelį (1).

- Dulkių surinkimo maišelį (1) užstumkite ant pjuvenų išmetimo angos (22).

Pjaunant dulkių surinkimo maišelis niekada neturi liestis prie judančių prietaiso dalių.

Laiku iškratykite dulkių surinkimo maišelį.

- Po kiekvieno naudojimo patikrinkite ir išvalykite dulkių surinkimo maišelį.

- Kad išvengtumėte gaisro pavojaus, prieš pjaudami aliuminį dulkių surinkimo maišelį nuimkite.

## Išorinis dulkių nusiurbimas

Norėdami siurbti, prie pjuvenų išmetimo angos (22) taip pat galite prijungti dulkių siurblio žarną (Ø 35 mm).

- Dulkių siurblio žarną prijunkite prie pjuvenų išmetimo angos (22).

Dulkių siurblys turi būti pritaikytas apdirbamo ruošinio pjuvenoms, drožlėms ir dulkėms nu‌siurb‌ti.

Sveikatai ypač pavojingoms, vėžį suke‌lian‌čioms, sausoms dulkėms nusiurbti būtina naudoti spe‌cialų dulkių siurblį.