# การปรับเลเซอร์

หมายเหตุ: เมื่อต้องการทดสอบการทำงานของเลเซอร์ ต้องเชื่อมต่อเครื่องมือไฟฟ้ากับแหล่งจ่ายกระแสไฟฟ้า

- ในขณะปรับเลเซอร์ (เช่น เมื่อเคลื่อนแขนเครื่องมือ) อย่ากดสวิทช์เปิด-ปิดอย่างเด็ดขาด การติด‌ขึ้นเอง‌โดย‌ไม่‌ตั้งใจ‌ของ‌เครื่องมือ‌ไฟฟ้า‌อาจ‌ทำให้‌บาดเจ็บ‌ได้

- วาง‌เครื่อง‌ใน‌ตำแหน่ง‌ทำงาน
- หมุนโต๊ะเลื่อย (10) ไปจนถึงช่องกัก (45) สำหรับ 0° คันปรับ (12) ต้องขบเข้าในช่องกักอย่างรู้สึกได้

เพื่อให้แน่ใจว่าจะตัดชิ้นงานได้อย่างแม่นยำ หลังการใช้งานหนักท่านต้องตรวจสอบลำแสงเลเซอร์และปรับตั้งใหม่ หากจำเป็น
สำหรับเรื่องนี้ท่านต้องมีประสบการณ์และเครื่องมือพิเศษที่สอดคล้องกัน
ศูนย์บริการลูกค้า บ๊อช ให้‌บริการ‌บำรุง‌รักษา‌ได้‌รวดเร็ว‌และ‌เชื่อถือได้

## การตรวจสอบ (ดูภาพประกอบ O1)

- วาดเส้นตัดตรงบนชิ้นงาน
- เลื่อน‌แขน‌เครื่องมือพร้อมด้ามจับ (4) ลง‌‌อย่างช้าๆ
- จัด‌ตำแหน่ง‌ชิ้นงาน‌ใน‌ลักษณะ‌ให้‌ฟัน‌ของ‌ใบเลื่อย‌อยู่‌ตรงแนว‌กับ‌เส้นตัด
- จับชิ้นงานไว้ในตำแหน่งนี้ให้แน่น และเลื่อนแขนเครื่องมือขึ้นอย่างช้าๆ อีกครั้ง
- หนีบชิ้นงานให้แน่น
- เปิดลำแสงเลเซอร์โดยกดสวิทช์ (19) โดยไม่ต้องกดปุ่มล็อค (5)

ลำแสงเลเซอร์ต้อง‌ทาบ‌เรียบ‌กับเส้นตัดบนชิ้นงานตลอดความยาวทั้งหมด แม้เมื่อเลื่อนแขนเครื่องมือลง

## การปรับ (ดูภาพประกอบ O2)

- หมุนสกรูปรับ (47) ด้วยไขควงที่เหมาะสมจนลำแสงเลเซอร์‌‌ทาบ‌เรียบ‌กับเส้นตัดบนชิ้นงานตลอด‌ความยาว‌ทั้งหมด

การหมุน‌ใน‌ทิศ‌ทวน‌เข็ม‌นาฬิกา‌หนึ่งรอบ‌จะ‌ย้าย‌ลำแสง‌เลเซอร์‌จาก‌ซ้าย‌ไป‌ขวา การหมุน‌ใน‌ทิศ‌ตาม‌เข็ม‌นาฬิกา‌หนึ่งรอบ‌จะ‌ย้าย‌ลำแสง‌เลเซอร์‌จาก‌ขวา‌ไป‌ซ้าย